ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031279

ขอให้แก้ไขปัญหาเสียงดังรบกวนและตรวจสอบใบอนุญาตเปิดร้านจำหน่ายสุราของร้าน..... แขวงถนนนครไชยศรี เขตดุสิต กรุงเทพมหานคร จุดสังเกต ร้านดังกล่าวอยู่ฝั่งตรงข้ามกับพิชัย คอนโดมิเนียม และ อยู่ใกล้กับ โรงเรียนราชวัตรวิทยา เนื่องจากผู้ร้องแจ้งว่า บริเวณร้านดังกล่าว มีเจ้าของร้านเป็นเพศชาย (ไม่ทราบชื่อ) อายุ 50ปี สูงประมาณ 150 เซนติเมตร รูปร่างอ้วน ผิวสีขาว มีการส่งเสียงดังรบกวน ช่วงเวลา 22.00 น. จนถึง 02.00 น. เป็นประจำเกือบทุกวัน และทำการจำหน่ายสุรา จนถึงตอนเช้า ประสบปัญหามาเป็นระยะเวลา 4-5 ปี เบื้องต้นเคยแจ้งเรื่องไปยัง สถานีตำรวจนครบาลสามเสนแล้วซึ่งได้ลงมาตรวจสอบพื้นที่แล้วแต่ยังคงประสบปัญหาอยู่เช่นเคย ประกอบกับผู้ร้องอยากทราบว่าร้านดังกล่าวมีใบอนุญาตจำหน่ายสุราถูกต้องตามกฎหมายหรือไม่ และเจ้าหน้าที่มีส่วนเกี่ยวข้องด้วยหรือไม่ เพราะร้านฯ ตั้งอยู่ใกล้กับสถานศึกษา เกรงว่าจะเป็นแหล่งมั่วสุมของเยาวชน (ตามที่ผู้ร้องแจ้ง) พื้นที่ดังกล่าวอยู่ในความรับผิดชอบของสถานีตำรวจนครบาลสามเสน ส่งผลให้ผู้ร้องและประชาชนในพื้นที่บริเวณใกล้เคียงได้รับความเดือดร้อน จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนและตรวจสอบใบอนุญาตเปิดร้านจำหน่ายสุราของร้านชงกันจัง


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata